**Išrašas**

**ŽYMIŲ ŽMONIŲ, ISTORINIŲ DATŲ, ĮVYKIŲ ĮAMŽINIMO IR GATVIŲ PAVADINIMŲ SUTEIKIMO KOMISIJOS POSĖDŽIO PROTOKOLAS**

2017 m. balandžio 10 d. Nr. (20.4.)-TAR1- 41

Klaipėda

Posėdis įvyko 2017 m. kovo 24 d. 13.15 val.

Posėdžio pirmininkas Vytautas Čepas, Klaipėdos miesto savivaldybės tarybos narys, Žymių žmonių, istorinių datų, įvykių įamžinimo ir gatvių pavadinimų suteikimo komisijos pirmininkas.

Posėdžio sekretorė Raimonda Mažonienė, Klaipėdos miesto savivaldybės administracijos Ugdymo ir kultūros departamento Kultūros skyriaus vyr. specialistė.

Dalyvavo (6 nariai iš 9 ):

1. dr. Vytautas Čepas, Klaipėdos miesto savivaldybės tarybos narys, Žymių žmonių, istorinių datų, įvykių įamžinimo ir gatvių pavadinimų suteikimo komisijos pirmininkas;
2. Aušra Kavaliauskienė, Klaipėdos miesto savivaldybės Mažosios Lietuvos istorijos muziejaus Etnografijos skyriaus vedėja;
3. Eugenija Krasauskienė, VĮ Registrų centro Klaipėdos filialo direktoriaus pavaduotoja;

4. Nijolė Laužikienė, Klaipėdos miesto savivaldybės administracijos Ugdymo ir kultūros departamento direktorė;

5. Birutė Radavičienė, Klaipėdos miesto savivaldybės administracijos Dokumentacijos valdymo skyriaus vyr. specialistė;

6. Zita Genienė, Klaipėdos miesto savivaldybės Mažosios Lietuvos istorijos muziejaus Istorijos skyriaus vedėja.

Posėdžio dalyviai:

1. Vytautas Nausėda, Klaipėdos miesto savivaldybės administracijos Geodezijos ir GIS skyriaus vedėjas;

2. Doc. dr. Gintautas Zabiela, Lietuvos archeologijos draugijos Tarybos narys;

3. Simonas Gentvilas, Lietuvos Respublikos Seimo narys;

4. Aurimas Mockus, Šilojų seniūnaitijos seniūnas;

5. Tomas Selinis;

6. Edita Barauskienė, Lietuvininkų bendrijos „Mažoji Lietuva“ pirmininkė;

7. Jonas Lukšas, Mažosios Lietuvos reikalų tarybos Klaipėdos skyriaus narys.

**DARBOTVARKĖ:**

1. **Dėl Ernesto Galvanausko atminimo įamžinimo.**
2. **Dėl Klaipėdos tautinio paminklo Borussia – Prūsija.**
3. **Dėl gatvės pavadinimo Arimų g. rajone.**
4. **Dėl Mumlaukio (Aulaukio) ežero senojo pavadinimo sugražinimo.**
5. **Dėl Petro Tarasenkos atminimo įamžinimo.**
6. **Dėl Danės upės pavadinimo keitimo į „Dangę“.**

Posėdžio medžiaga:

1. Arvydas Juozaitis, 2016-11-26 Kreipimasis, 1 lapas;
2. Arvydas Juozaitis, straipsnis dienraštyje „Vakarų ekspresas“ 2016-11-16 „Skverui prie Danės – Ernesto Galvanausko vardą!”, 1 lapas.
3. Osvaldo Miliaus, NVOP koordinacinės tarybos nario, Lietuvininkų bendrijos „Mažoji Lietuva“ valdybos nario Vytauto A. Gocento, „Vokiečių bendruomenės“ pirmininko Ervino M. Peteraičio, 2016-12-02 Kreipimasis „Dėl Klaipėdos tautinio paminklo Borussia – Prūsija“, 3 lapai.
4. Klaipėdos miesto savivaldybės administracijos Geodezijos ir GIS skyriaus 2017-03-01 raštas Nr.VS-1263 „Dėl gatvės pavadinimo“ ir suplanuotos gatvės planas, 2 lapai.
5. Šilojų seniūnaitijos seniūnaičio Aurimo Mockaus 2017-02-28 Prašymas „Dėl Mumlaukio (Aulaukio) ežero pavadinimo gražinimo į senąjį - Svijanės“, 1 lapas.

6. Vytautas Jokubausko KU BRIAI vyresniojo mokslo darbuotojo 2017-03-01 „Siūlymas įamžinti Petro Tarasenkos atminimą Klaipėdoje, suteikiant gatvės pavadinimą“, 1 lapas.

7. Lietuvos archeologijos draugijos 2017-03-01 raštas „Dėl Petro Tarasenkos atminimo įamžinimo“, 1 lapas.

1. LR Seimo nario Simono Gentvilo 2017-03-09 raštas Nr.2017/SN-5 „Dėl upės „Danė“ pavadinimo keitimo į „Dangę“ Klaipėdos miesto savivaldybės merui V. Grubliauskui, 1 lapas;
2. LR Seimo nario Simono Gentvilo 2017-02-274 raštas 2017SN-/S-2 raštas „Dėl upės „Danė“ papildomo pavadinimo „Dangė“ naudojimo“, 1 lapas;
3. Kultūros paveldo eksperto Kęstučio Demerecko išvada „Dėl upės „Danė“ papildomo pavadinimo „Dangė“ LR Seimo nariui S. Gentvilui, 6 lapai.

**5. SVARSTYTA. Dėl Petro Tarasenkos atminimo įamžinimo.**

V. Čepas perskaitė Lietuvos archeologijos draugijos 2017-03-01 raštą „Dėl Petro Tarasenkos atminimo įamžinimo“, kuriame prašoma įamžinti žinomo archeologo ir rašytojo Petro Tarasenkos atminimą Klaipėdoje, pavadinant jo vardu gatvę.

N. Laužikienė priminė, kad Komisija laikosi nuostatos nesuteikti gatvėms žmonių vardų pavadinimų, nes žmogaus vardas ir pavardė praktiškai neskleidžia jokios informacijos apie tą asmenybę ateinančioms kartoms. Tuomet šalia gatvės pavadinimo lentelės reikėtų informacinio ženklo.

V. Čepas priminė, kad P. Tarasenka 1923-1925 m. tarnavo dabartinio Klaipėdos universiteto teritorijoje dislokuotame kunigaikščio Butigeidžio pėstininkų pulke. Todėl būtų galima ant vieno iš universiteto pastatų, pakabinti atminimo lentą, kad šitame pastate tarnavo P. Tarasenka, nurodant jo laipsnį, parašyti, kad jis buvo rašytojas, archeologas ir kt.

G. Zabiela pastebėjo, kad pastatas, kuriame tarnavo P. Tarasenka, galėtų būti dabartinis Klaipėdos universiteto sekretoriato pastatas. Priminė, kad buvo prašoma suteikti gatvei P. Tarasenkos vardą.

**NUTARTA:**

1. Įtraukti Petro Tarasenkos vardą į žymių žmonių gatvių pavadinimų sąrašą;

2. Rekomenduoti Klaipėdos miesto savivaldybės administracijai įamžinti Petro Tarasenkos atminimą, pagaminant savivaldybės lėšomis atminimo lentą ir pakabinti ją ant vieno iš Klaipėdos universiteto pastatų H. Manto g. 84, kuriame jis tarnavo.

Išsiaiškinti su istorikais ir gauti dokumentus, kurie patvirtintų faktą, kuriame konkrečiai Klaipėdos universiteto pastate, 1923-1925 m. Lietuvos kariuomenės žemaičių kunigaikščio Butigeidžio pėstininkų pulke tarnavo P. Tarasenka.

Nutarimas priimtas bendru sutarimu.

Posėdis baigėsi 14.45 val.

Posėdžio pirmininkas Vytautas Čepas

Posėdžio sekretorė Raimonda Mažonienė

TIKRA

Raimonda Mažonienė,

Klaipėdos miesto savivaldybės administracijos

Ugdymo ir kultūros departamento

Kultūros skyriaus vyr. specialistė

20174-04-10